**Nettverkssamling - Skaperverk og Bærekraft, 30.januar 2013, Kirkens Hus, Oslo**

50 deltakere fra 8 kirkesamfunn og 13 organisasjoner (deltakerliste vedlagt)   
Programleder: Prosjektkoordinator Per Ivar Våje.

**INNLEDNINGER:   
Om Klimavalg 2013 v/ Hans Jürgen Schorre, Seniorrådgiver miljø- og samfunnsspørsmål,   
Den norske kirke**

Skaperverk og Bærekraft er en felles plattform med rom for nye aktiviteter og bevegelser. Beste-foreldreaksjonen henvendte seg i november 2011 med invitasjon til å delta i en bred allianse for å få klima opp i Stortingvalget. Et arbeidsutvalg (AU) ble opprettet og brev til statsminister ble sendt.   
Pr. desember 2012 var 42 organisasjoner medlemmer. Klimaløsningen om å nå 2-gradersmålet må komme nedenfra gjennom folkets vilje. Kampanjen bygger på anbefalingene fra FNs klimapanel og ønsker å gi politikere mot og mandat til å foreta valg, mer enn å gå i konfrontasjon. Fagforeninger/ yrkesgrupper er invitert inn, men tenker gjennom hva de vil og kan støtte – har bl.a. vært debattert i AU. Klimavalg er en stor nasjonal dugnad, som blir hva vi utvikler den til!

**Klimaengasjementet i Det norske Misjonsselskap(NMS) v/Jeffrey Huseby, generalsekretær**Engasjementet for klima & miljø er kommet utenfra, fra landene vi jobber i: Fra tidlig 70-tallet begynte landbruksmisjonærer å rapporterte om miljøendringer, avskoging, om Madagaskar som «blør» (den røde matjorda renner ut i havet).

Fundamentet er troen på den treenige Gud som skaper, frelser og livgiver. I samarbeid med lokale kirker ser vi både klimaendringer og effekten av disse, og andre miljøproblemer som avskoging, vannmangel, forurensning etc. Møtet mellom troen og disse utfordringene har avfødt et engasjement: Skapt i Guds bilde er vi forvaltere av hans verk. Det har med kjærlighet å gjøre, til alle som Gud har omsorg for. Naturen er gitt oss for at vi skulle forvalte den til beste for mennesker nå og de som kommer etter. Samtidig er Gud rettferdig. En konsekvens er at han ønsker at alle skal ha det de trenger. Den skjeve fordelingen viser at dette ikke skjer. At Gud er opptatt av å verne de svake og sårbare, går som en rød tråd gjennom GT: Han aksepterer ikke utbytting av enker, farløse og forsvarsløse. Den røde tråden fortsetter med Jesus: Han hjalp de samme – helbredet, mettet, viste omsorg. Dette er grunnlaget for vårt engasjement. På generalforsamlingen i 2008 ble det fattet vedtak som ikke var forhåndsmeldt – om at NMS aktivt skal arbeide for en bærekraftig forvaltning av skaperverket. Flere av NMS sine regionkontor, leirsteder osv er også blitt miljøfyrtårn sertifisert.

Klimaengasjementet er født ut fra behovene som kom nedenfra og fra Sør. Vi er stolte av at ledelsen vil gripe dette og ta klimautfordringene på alvor. Derfor har vi ulike aktiviteter, bl.a. landsbyutvikling. NMS er del av et fagutviklingsprosjekt sammen med DIGNI, Normisjon og Aeropagos.

I vår åndelige arv ligger haugianske og pietistiske verdier som nøysomhet, gudsfrykt, nestekjærlighet og samfunnsansvar. Disse ble løftet fram av gründere som ville skape noe i samfunnet.

**Teologisk begrunnelse og presteforeningens engasjement v/Kari Zakariassen,   
rådgiver i Presteforeningen (PF)**PF er en fagforening, men også en profesjonsforening som arbeider med etterutdanning i spørsmål som berører kirke og samfunn, herunder klima. Formålet er å spre informasjon og skape engasjement hos medlemmene, slik at de sprer det videre. PF laget et nettbasert studieopplegg sammen med DnK, «Klimakirken.no». Siden ble hacket og det arbeides med å få den opp igjen.

Momenter til en teologisk begrunnelse for kristent klimaengasjement:  
1) Jesus kom til verden for å *sette undertrykte fri*. De undertrykte er bl.a. de fattigste i verden – og klimaendringene går mest utover dem. Verden har i dag mange millioner klima- og miljøflyktninger. Med andre ord: De undertrykte blir ikke satt fri.  
2) Mennesket som *kropp, sjel og ånd:* Mennesket lever i verden. Uten at naturen er i orden, kan det ikke leve sitt liv i verden.  
3) Den *skapelsesteologiske* begrunnelsen er mye brukt verden over: I Første Mosebok kap. 1 og 2 finner vi de to skapelsesberetningene. I den første beskrives hvordan mennesket ble skapt til slutt og satt til å *forvalte og råde over* jorden. I den andre beretningen er fokus på at mennesket er satt til å leve som en del av det skapte: Tatt av jorden, kommer derfra. Ordene «menneske» (‘adam’) og «jord» (‘adama’) har felles rot på hebraisk: Mennesket er *avhengig av jorden*. Det er et spenningsforhold mellom menneskets spesielle stilling som forvalter og dets avhengighet av naturen. Men dette forholdet kan også sees på som en *supplerende relasjon*: Som skapelse har vi fått en spesiell evne til å ta vare på, forvalte – og med det følger også et spesielt ansvar for at naturressursene ikke ødelegges. Da har man også et ansvar når naturressursene forvaltes uriktig –   
et ansvar for å snu: Dvs. en *etisk begrunnelse*.  
4) Det finnes også en *eksistensiell begrunnelse*: Mennesket som del av naturen selv. Adam og adama. Utgangspunktet er ikke bare hva vi bør gjøre – men hva vi faktisk ER. Gud ble menneske, m.a.o. ble han del av sitt eget skaperverk. Dette er noe mer enn Guds solidaritet med arten – det er Guds identifikasjon med mennesket og naturen. Vi finner det igjen i vår sakramentforståelse: Brød og vinn og vann - som en del av eller en måte å forstå og møte Gud på.

**Beslutningspåvirkning v/Ingrid Næss-Holm, Klima- & energirådgiver, Kirkens Nødhjelp (KN)**  
Beslutningspåvirkning er å få noen til å endre mening eller en handling de ellers ikke ville ha gjort.  
Klima er alltid aktuelt, men ikke lett å sette fingeren på hva vi skal endre. I år er det spennende og lettere: Stortingsvalget gir en konkret mulighet.

I forbindelse med Klimavalg 2013 er det hovedsakelig to aktører vi kan arbeide for å påvirke:   
1) De politiske partiene og prosessene: NÅ er tiden, ettersom partiprogrammene utformes og bankes. Disse vil være gjeldende for fire år. Det som står der gir rammene for klimahandlingene politikerne kan gjøre. Valgkamp-perioden er viktig – men også etter valget: Regjeringserklæring kommer og budsjett legges. Det finnes et mangfold av arenaer.

2) Velgerne/stemmegiverne: Viktig å ha hovedfokus på de stemmeberettigede – at de kan gjøre en forskjell gjennom stemmeseddelen. Ved forrige valg var ekstremt mange bekymret for klima, men få ga sin stemme til partier som hadde grønn profil.

Når det gjelder klimapolitikk finner vi ikke en typisk høyre- venstre-akse som ellers – ikke så lett å bli satt i bås. Og man kan gjøre klima til noe veldig nært, mens det ellers ofte er veldig langt til en politiker. Man kan handle og tenke både lokalt og nasjonalt. Men man må begrense seg ift kapasitet: Gjøre god analyse: Hvor er det best å sette inn støtet? KN har gjort analyser på hvem som er de viktigste aktørene: Det er to reelle regjeringsalternativer - Høyre og Arbeiderpartiet. Disse partiene befinner seg begge på samme side av miljøaksen (dvs. er svake/dårlige). Disse derfor særlig viktige å fokusere på. Men hvis man selv sitter i lokalt partilag/fylkeslag i et av de andre partiene, bør man selvsagt bidra til å forbedre.

Vi aktører som er samlet her har stor tilgang til mange mennesker, noe en del andre organisasjoner ikke har. Man kan jobbe overordnet på tre nøkkelområder. Alle handler om beslutningspåvirkning:  
a. spisset lobbyarbeid: skrive til politikere, gå på stortinget, møte/invitere politikere.  
b. massemobilisering av velgere  
c. presse og media – kanal for informasjon, uttalelser, gjenspeile massemobilisering, vekke oppsikt gjennom personprofilering osv.

Ida Thomassen, kommunikasjonsrådgiver i Kirkens Nødhjelp supplerte: Selv om barn og unge ikke er stemmeberettiget, kan de påvirke egne foreldre og besteforeldre. Politikerne løfter fram det som de tror folk er opptatt av. Vi må derfor vise at vi er opptatt av dette! Og de mindre partiene vil få roller i regjeringskonstellasjon – og må kanskje bruke mye politisk kapital for å påvirke majoritetspartiene – de vil også trenge innspill, støtte og vårt engasjement.

**Orientering om Skaperverk og bærekrafts kommunikasjonsstrategi for Klimavalg 2013**v/ Susanne Lende, kommunikasjonsrådgiver  
Vår aktivitet her henger sammen med livet ellers på jorden. Eksempelbilde fra Kambodsja: rismarker som er grønne (og ikke gule, slik de skulle vært) pga. for lite nedbør eller at den kom til feil tid. Familiene mister avlingen, taper hovedinntekt – dermed har de ikke råd å ha barna på skole.

Hvordan kan vi som felles plattform dra nytte av det vi vet om klimaforhold ute i verden, det vi vet om vårt teologiske grunnlag og dra nytte av vår mobiliserende kraft?

Hvorfor tror vi at vi faktisk kan greie å gjøre noe? Vi har førstehåndskjennskap, vi har legitimitet og troverdighet, og vi kan komme inn som overraskende faktor på den politiske arenaen. Vi har mot og en iboende refleks i oss: Vi kan ikke sitte stille, vi må handle, fordi det handler om nestekjærlighet.

Planen for kommunikasjonsstrategi er utarbeidet sammen med PR-byrået Burson-Marsteller. Den er bygd på Skaperverk og bærekrafts faglige grunnlag, de politiske kravene fra Klimavalg 2013 og er drøftet i arbeidsmøter. Den tar for seg elementer som målgrupper; ønsket etterlatt inntrykk; taktiske grep, budskap; tiltak; og virkemidler. Det gjenstår noen avklaringer før planen vedtas.

**Fem F’er for kirkenes engasjement i klimasaken og Klimavalg 2013   
v/ Per Ivar Våje, koordinator for Skaperverk og bærekraft.**

Fem F’er kan fungere som oppsummerende «knagger» for vårt klimaengasjement:  
**Forankring**:  
a. Faglig: Vi trenger å vite hva vi snakker om: Faglig begrunnelse. Fakta. Vitenskap. Trenger bakgrunnsinformasjon.   
b. Teologisk: vi trenger å ha en forankring i kristen teologi/tro og etikk/verdigrunnlag.**Formidling**: Vi har mye å si! Ikke bare komme som dommedagsprofeter, men komme med handlingsalternativer og et positivt engasjement. Finne utradisjonelle metoder? Peke på ting fra overraskende og utfordrende/nye vinkler. Hvordan overbevise, få flest mulig med og unngå at det blir en konfrontasjon mellom klimaforkjempere og klimaskeptikere.  
**Fellesskap:** Utfordringene virker overveldende. Nettopp da er fellesskapet avgjørende. En samlet bredde av troende, kirker og menigheter har mye å bidra med. Et økumenisk og et tverrpolitisk fellesskap og sammen med andre organisasjoner.  
**Forandring:** Hvis vi følger Stoltenbergs «stø kurs», vil vi ende på 4- 6 grader og ikke 2. Politikere som skal ta drastiske steg må ha oppbakking, så de våger. Behov for oppgjør, oppbrudd, omvendelse.  
**Framtid:** Det vi gjør i dag, får framtidsfølger. Vi har enda tid til å nå to-graders målet. Vi har framtidstro + framtidshåp: Guds rike er kommet – og samtidig: Vi venter på Guds rikes komme.

**Spørsmål og kommentarer før gruppearbeid:**- Dersom hovedmarkering er 24. august: Hva skjer i tiden etter denne datoen og fram til valgdagen? Ikke ment som en sluttmarkering - men valgt fordi gunstig som tidspunkt.  
- Arendalsuka finner sted 8.-13. august.   
- Finnes det / hva er de økonomiske rammene for handling/aktivitet? Klimavalg har få midler, og svært lite som er øremerke aktiviteter.   
- Lokalt i en kommune: Som enkeltpersoner lett å bli stående alene… Kan man få ideer til opplegg på bestemte dager? Når lokalmiljø treffes – ha noe klart, så en slipper å lage helt fra bånn av…   
- Klimavalg 2013 har dannet lokale nettverk i flere av de store byene – sjekk nettsidene/sekretariatet. Bør få ut kjapt: Kontaktinfo til lokale «hub’er», og få ut info om brede arrangementer lokalt.   
- KV2013 jobber med idépakke til hvordan gjennomføre lokale arrangementer.  
- Grønne menigheter og de regionale ressursgruppene i SoB er naturlige/mulige kontaktpunkter.  
- Hvordan nå lokalnivå/spre budskapet utover? Jfr. Ulsteinvik 12 januar: Der møttes flere til solidaritetsmarkering for asylbarna enn i Bergen. Å ha noe stort i Oslo er fint, men det når ikke lokalbefolkningen i Ulsteinvik… Kirken må ikke eie det – men si: Dette er SAKEN – da mulig å vekke bredt engasjement.  
- Skaperverkets dag vil i år ha et klimafokus. Materiell kommer/legges ut i god tid.  
- Besteforeldreaksjonen velvillig til å komme på besøk rundt omkring med info/foredrag.  
- Husk å være økumenisk.  
- Vardebrenning for klimaet i byer og tettsteder i februar, et initiativ fra «Folkeaksjonen oljefritt Lofoten, Vesterålen og Senja» som er en av organisasjonene i «Klimavalg 2013»

**ARBEID I FEM TEMATISKE GRUPPER  
Alle gruppene ble bedt om å ta med følgende perspektiver:   
1. Hva kan vi gjøre hver for oss?  
2. Hva kan vi gjøre sammen – økumenisk og innenfor Klimavalg 2013?  
3. Ulike målgrupper  
4. Materiell: Hva er behovet og hva kan Skaperverk og bærekraft bidra med?  
5. Kalender: Skriv opp på kalenderen arrangementer av vinteresse for andre.**

**GRUPPE 1: HOVEDMARKERING 24. AUGUST OG ARENDALSUKA**Penny og Hans-Jürgen sitter i kampanjens arbeidsgruppe for 24. august. Denne består hittil av fire godt voksne. Trenger sårt forsterkning, særlig av yngre!   
**Viktige momenter fra samtalen:**

1.   **Navn** for dagen: Ikke ”sluttmarkering”, heller ”fokusdag” eller et annet positivt navn.

2.    **Mobilisering**: Det er viktig å engasjere lokalmiljø. Vis engasjement for SAKEN.

3.    Alle lokalgrupper som skal gjøre noe denne dagen trenger en **ressursbank**. 400 kommuner – fokus hvordan vi kan finne sammen

4.    **Suksessfaktor**: Veldig viktig å bestemme seg tidlig for mål for dagen: Hva er suksessfaktor? Oppslag på Dagsrevyen? Viktig å tenke bruk av NRKs regionalkontor i alle fylker og lokal- og regionsaviser.

6.    **Overlevering**: Det må arbeides med hva man skal overlevere til politikere. Politiske krav er utarbeidet, trenger 3 - 4 spørsmål som stilles til x antall personer på hver liste.

7.    **Modeller**: Bruk den nasjonale markeringen for asylbarn den 12. januar som modell. Hva skapte engasjement? Andre modeller: Klimaseilas til København. Klimakaravane i det sørlige Afrika.

8.    **Samarbeidspartnere** for dagen: Bør vi forsøke å engasjere/ samarbeide med kollektivselskapene og Syklistenes Landsforening denne dagen?

9.    **Elementer**: Bruk kultur, sang, dans i en positiv markering (folkefest), dog med alvorlig budskap.

10. **Felles** **markør**: Design et skjerf, button eller liknende for alle som vil være med denne dagen.

Penny og Hans-Jürgen tar med innspillene til arbeidsgruppen 5. febr. Dialog fortsetter mellom Ida Thomassen (KN) og Segen Tewelde (KFUK/M- global) om deltakelse i gruppen.

**GRUPPE 2: BARN OG UNGE - HVORDAN ENGASJERE, AKTIVERE OG INVOLVERE?**Barn unge trenger informasjon og kunnskap for å bli motivert/bevisstgjort. Det er viktig å kombinere kunnskap med *handlingsalternativer* som tenner barn og unge..   
Viktig å starte i det nære, der det er mulig å engasjere seg – samtidig sette det i global sammenheng. Ha fokus på å samle ressurser som kan tenne engasjement hos barn og unge og hos de som jobber med barn og unge. Viktig at dette ikke blir en engangsgreie – men fortsetter å leve.

Bruke trosopplæringens ressursbank «Grønn trosopplæring» til å samle og publisere ressurser.  
Faddere (Misjonsalliansen og Frelsesarmeen) – fadderbrev er en mulighet for å løfte opp engasjement i de hjemmene som er med på dette. (Kan også ligge som ressurs som følger med i ressursbanken, til bruk i hjemmet etter at man har jobbet med de på ulike aktiviteter)

KN, Changemaker, Metodistenes B &U-forbund leter etter forskjellige opplegg som kan brukes og sender til Kirkerådet. Hva finnes i speiderdatabasene på dette?   
KNs fastekalender – bevisstgjøring og handlingsalternativ. Kirkerådet jobber med bærekraftig forbruk (UKMsak) – hvordan koble på? (kan man bruke [www.mittforsett.no](http://www.mittforsett.no)??)

Alle organisasjoner og menigheter bør ha med Klimavalg 2013 som et tema på sine arrangementer!  
Førstegangsvelgere – tenke på hvordan få Klimavalg 2013 på dagorden rundt skolevalg?  
Facebook – bør brukes aktivt.  
100 årsjubileet for stemmerett for kvinner – noe å hente der?   
Kunne man hatt en konkurranse der man kårer «Klimavalgsangen»?

**GRUPPE 3: BESLUTNINGSPÅVIRKNING   
-** Flere organisasjoner jobber med å bygge opp kompetanse på å arbeide politisk, langsiktig og strategisk mer en ad-hoc arbeid. Begrensede ressurser, behov for samkjøring. Hvordan kan vi jobbe sammen?  
- Flere etapper: For å påvirke partiprogram, trenger vi å kartlegge mennesker som er partipolitisk aktive rundt om kring i landet  
- Ressurser:

* Starterkit for lobbyvirksomhet
* Mal for leserinnlegg i lokalavis
* Plan for ringeaksjon til landsmøtedelegater

- Forslag til tiltak:

* Hver organisasjon sender brev til de ulike mediehusene og oppfordre dem om å sette klima på agendaen under politikerdebattene opp mot valget.
* Fotfølging av konkrete politikere. Still opp der de er til stede, still spørsmål om klima.
* Bildeaksjon på sosiale medier

**Detaljert gjennomgang av de ulike spørsmålene:  
1. Hva kan vi gjøre hver for oss?**

* 1. DIGNI – Trenger erfaring og rutiner. Behov for samordning med KN og andre aktører som har vært med lenge. Lager politisk plattform for første gang nå.  
     i) To fokus fram mot valget: klimavalg og generell utviklingspolitikk. Lære det politiske og samkjøre utspill i media.   
     ii) Gjort så langt: Prøve å få med seg medlemmer, 19 org.: En del har blitt med.
  2. KM Global - Har vært mye ad-hoc arbeid. Først de siste årene har de kommet mer i gang med å følge politiske prosesser. Avhengig av frivillige.   
     i) Gjort så langt: Til stede på bl.a. Rio og Doha. Forsøker koordinere arbeidet internasjonalt.   
     Ii) Fokus framover: ønsker å samkjøre. Ønske om å opparbeide mer ressurser og erfaring på beslutning, men har begrenset kapasitet.
  3. Strek : Gjort så langt: Fra forvalterbegrep til bredere teologisk forståelse av begrunnelse for klimaarbeid. Vil jobbe videre med teologien. Flytte tyngdepunkt over til Jesus Kristus.
  4. Kirkens Nødhjelp: Har arbeidet med: påvirke partiprogrammene, lage endringsforslag. Lobbyarbeid med politikere.   
     i) Videre: Vil jobbe gjennom lokale lag og fylkeslag for å ta det opp i hvert enkelt parti. Ønske om å kartlegge: hvem kjenner vi som er politisk aktive som kan påvirke sitt parti?   
     ii) Medieinnspill både lokalt og nasjonalt.   
     iii) Lage rapporter, for eksempel sammenheng norsk olje og fattigdomsbekjempelse.
  5. Changemaker: Har jobbet med: Bli en aktør på sentrale tema. Bli den som media ringer og blir kalt inn til høringer. Har ikke hatt like stort fokus på tradisjonelt lobbyarbeid.   
     i) Videre: Gjenta ”fotfølg Støre strategi” – stille spørsmål hver gang Støre stiller på folkemøte. Planlegger gjøre det samme med en fra Høyre og en fra Ap. Fokus på olje.   
     ii) Fortsette samarbeid: ”Forum for utvikling og miljø”, Natur og ungdom og Spire samarbeid. Vi må påvirke både media og beslutningstakere.   
     iii) Stille på skolevalg.

1. **Hva kan vi gjøre sammen – noen forslag til tiltak**
   * + - 1. Åpent brev til NRK fra Klimavalg 2013. Dette er vår tids viktigste utfordring, dette må være et tema. – Eller kanskje det er best at vi gjør dette hver for oss med variert vinkling? Skal det være offentlig? Kanskje best å sende inn brev til hver enkelt av mediegigantene hver for oss.
         2. Fotfølging av konkrete politikere. Still opp der de er til stede og still spørsmål om klima. Kontakte SoB- ressursgruppene og be dem bidra til dette?
         3. Bildeaksjon på sosiale medier
         4. Tea-time /time-out med Statoil ansatte – la oss si at vi skal be for dem!
         5. Trompet og basun 7 ganger rundt Forus. Aksjon med Erling Pettersen.
2. **Kalender: Skriv på kalenderen arrangement av interesse for andre**
   * + - 1. Changemaker: VinterSNU 15.-17. februar på Hamar og 23.-28. juni i Kristiansand
         2. Store kristne sommermøter: Korsvei, Ungdommens Landsmøte (misjonssambandet), Hedemarktoppen (pinsevennene), Skjærgårds, osv.
3. **Materiell: Hva er behovet, hva kan vi bidra med?**
4. Armbånd: Jeg stemmer grønt.
5. Starterkit for lobbyvirksomhet: 5 enkle måter å påvirke. Hvilke spørsmål kan vi stille politikere? Hva kan jeg si til vennene mine?
6. Leserinnlegg
7. Plan for ringeaksjon til fylkespartidelegater. Liste opp landsmøtedelegater fra alle fylker. KLIMAFADDER. Forbønn og arbeid opp mot de som påvirker.
8. **Ulike målgrupper?**Behov for å bygge opp politisk kompetanse i flere av organisasjonene. Tidl. mye ad hoc arbeid. Behov for deling av denne. I tillegg: Begrensede ressurser. Hvordan ta tak i dette på en god måte?   
   Politiske etappene: Kartlegge: hvem kjenner vi, hvordan bruke disse i politisk nettverket?

**GRUPPE 4: HOLDNINGSENDRING OG MOBILISERING I EGNE REKKER**Klimavitnene – vårt utgangspunkt! Som forener oss i nestekjærlighet.  
Strøideer:   
- NMS har studieopplegg på klima som kan brukes i bibelgrupper  
- Areopagos – sommerstevne

**Ideer til hva vi kan gjøre:**

* Menighetenes nettsider, orientering om klimavalg og ansvar
* Samarbeide med andre org lokalt
* Studiegrupper, fakta, håndtering
* Fokus på klimavalg
* Delta på andres arr. , dra med seg noen for å slippe å gå alene, gjør kjent andres
* Skape samtale i formelle og uformelle settinger
* Fagsamlinger for ansatte / frivillige
* Nyhetsbrev og lignende, ett grønt tips hver gang
* Oppfordre ledere/prester til å snakke om kima/miljø overalt, ikke bare på temasamlinger
* Skape erfaring av at vi er med på større, f. eks. på nettsider, gir gjenkjennelse når det blir sak
* Gjøre materiell tilgjengelig, ressursbank for dem som er engasjert
* Oslo Bispedømme skaperkraft, arr 14. mars, økumenisk- spennende arrangement
* Facebook!
* Tidsskrift organisasjoner
* Lokale menighetsblad / ukemailer / nettsider
* Sommerstevner / materiell og stands
* Temasamlinger – spesielt invitere oss til steder der man har dette fra før
* Jesusetterfølgere, aktivister og askese Jesus do-jo (Areopagos)
* Informere om at vi er en del av /meldt inn i kampanjen
* Oppfordre medlemmer til fokus før valget
* Lage info til utdeling
* Få klimakirken.no opp igjen
* Sertifisere virksomhetene til miljøfyrtårn
* Legge opp sak for ledergruppa for å være med
* Informasjon til andre deler av organisasjonen/ansatte
* Bibelgruppe – teologisk fokus klima
* Sette klima høyt på dagsorden ifbm forbønn / grønn gudstjeneste
* Invitere inn eksperter til informasjon, foredrag.
* Debatt om grådighet / egoisme / klima
* Bruke egen førstehåndskunnskap fra klimavitner i org (Frelsesarmeen) for info internt / utad
* Klima i gudstj. gjerne ifbm friluftsgudstjenester
* Lokalradio
* Dette er vår greie teologisk. Større enn bare å være snill mot hverandre
* Prestene trenger materiell som er lett tilgjengelig
* Finne lokale ildsjeler
* Motivere ansatte / ledere
* Etterlyser tydelig støtte fra Bispedømme/kirkesamfunn. Være tema under bispevisitaser.
* Noen må ta det ovenfra og ned, samtidig grasrotengasjement som er viktig.
* Økoteologisamling på Misjonshøyskolen resultert i boka Økoteologi (Meland, red)
* gronnkirke.no har mye ressurser
* Mange prester / predikanter i Norge er ikke i takt med stemmene fra sør som unisont sier klima er viktig
* Policydokument
* Temanummer magasin nms; nettside nms
* Få satt klimavalg 2013 på sakslistene til styremøter; menighetsrråd og -utvalg, kan referere til den store felleskirkelige oppslutningen og ledernes tilslutning
* Vi kan skolere oss selv, lage en faktaliste for oss selv. Lett å tenke at vi kan hjelpe klimavitnene med bistand. Må kunne litt basisfakta og argumentere.
* Bistand
* Synliggjøre at kristne må engasjere seg
* Påvirke det partiet en vil stemme på
* Oppfordre til lokaltengasjement
* Forankre
* Gudstjeneste skaperverket dag
* Invitere partiene til temakveld, dette er etisk politikk som alle må ta på alvor
* Tema på stevner
* KN-magasinet
* KN kan reprodusere / mangfoldiggjøre eks på andakter / etc.
* Sentralt notat som kan lokalgjøres – ”mild tvang” om at bør opp på agendaen
* Ned til den enkelte prest / menighet
* Lage demonstrasjonstog / ta i bruk igjen «70-tallsmetodikk» som virker
* Bruke Besteforeldreaksjonens ildsjeler, de stiller. Og besteforeldreperspektivet.
* Det er dette valget som gjelder. Om fire år er det for sent
* Tema for samling om vann, eks

Vi er med på dette sammen!

**GRUPPE 5: EKSTERN KOMMUNIKASJON: HVORDAN PÅVIRKE SAMFUNNET RUNDT OSS?   
Hvordan kan vi gjøre Klimavalg2013 synlig i pressen?   
Hva kan vi gjøre hver for oss?**

- Trenger hjelp til å komme ned på grasrotplanen.

- Hvordan komme inn i lokalavisene?

- Hvordan komme inn på lokale hjemmesider (kirkens)

Hovedbudskap ut lokalt, regionalt og nasjonalt

Lokale tiltak – husk å bruke lokale kjendiser

Arrangere paneldebatt

Arenavalg – vi er en allianse – Klimavalg2013 er en enda større allianse.

Kunne vi meldt vår stemme inn i et enda større fora? (NRK debatter etc)

I kommunikasjonstiltaksplan ligger det planer om å komme inn på Landsmøtene til AP og Høyre.

NMS hadde en artikkel sammen med Normisjon og Misjonssambandet før jul  
Nå: Ønsker nå å ta skrittet videre, nye kronikk - en bevissthet på hvem man stemmer på

Klimavitner – Madagaskar – grave grøfter, samle opp vann + terremitter som spiser røtter – biogass, ren gass til matlaging.

KN: Knyttet klima opp mot kampanje i fastetiden – leve mer i pakt med jorden. Klimarettferdighet – høre med egne folk ute. Invitere klimavitner til egne arrangement (24.8.)? – autentiske historier her og nå.

Viktig å trekke frem dagens *klimavitner* – både fra fattige land hvor det er mange eksempler, men også fra vårt eget land /region.

**Ulike målgrupper:**Førstegangsvelgere / ungdomsgrupper: Kan man gjøre noe felles for sosiale medier?

- Det er et forslag til en Instagram kampanje.

Løselig organisert, sentralkampanje.

Facebookside for klimavalg2013, foreløpig 168 likes.

Andre Kirkelige aktører?

Stavanger Aftenblad – Bård Meland, fast spaltist. Han har engasjert seg.

NMS: Jeffrey Huseby tar initiativ til å skrive en oppfølgingskronikk sammen med flere misjonsgeneraler, evt de samme, hvor temaet vil bli mer spisset inn mot Klimavalg 2013

Han ønsker også å stimulere egne organer til å tenke klimarelatert

Hente frem klimavitner fra NMS’ prosjekter

Foreslå at misjonsmagasinet til NMS har et temanummer om Klimavalg 2013

Sondere terrenget for å om det hadde vært en ide å arrangere paneldebatt lokalt i Stavanger.

NORME – 40 organisasjoner – bruker medlemsbladene – felles kronikk?

Finansiering film /helside: Kronerulling ala Obama?

**Behov for materiell?**

Faglige artikler, ulike lengde, men samme innhold – kan anvendes lokalt.

Mal på kommunikasjonsarbeid på lokalt plan med råd og tips til hvordan man eksempelvis jobber for å få pressen tilstede.

**AVSLUTNING:**

NB! Husk arrangementet 14. mars 2013: SoB i Oslo/ressursgruppa, et åpent fellesarrangement.  
  
Per Ivar Våje: Vi kan skape et jordskjelv - ikke bare krusninger på overflaten!  
Send tips og ideer til hverandre, bruk nettverket, bruk oss i Skaperverk og bærekraft, bruk nettsidene; sosiale medier.